
Nou Atac contra les lluites socials 


Setmana del 5 a ITLde març de 2003 


L'Ajuntament en Guerra contra els Antiguerra 


Talls a la Meridiana, la Diagonal, la Gran Via i la B-30 a Bellaterra 

Bloqueig de trànsit a Barcelona en suport als 2 
empresonats de Viladecans i Sant Adrià de Besòs 

Convocada també una concentració a les portes de la Delegació de Govern. S'espera la resposta dels recursos. 


La Guàrdia Urbana desallotja l'edifici amb un gran assalt i molta violència 

Okupat i desallotjat novament 
l'Espai Alliberat contra la Guerra 

Una desena de ferits, un d'ells ingressat a l'Hospital Clínic en observació. 
L'Ajuntament no emet cap nota oficial sobre els fets, silenci institucional. 


Barcelona - Després de l'empresonament la 
setmana passada d’un membre de l'Ateneu 
Llibertari de Viladecans i d'un altre noi anar¬ 
quista de Sant Adrià de Besòs, s'han produït 
diverses protestes. Recordem que l'home de 
Viladecans es troba empresonat a Soto del 
Real (Madrid) i el noi de Sant Adrià està a El 
Acebuche (Almeria). La Comissió de Defensa 
del Col·legi d'Advocats i l'Observatori Penal 
de la Universitat de Barcelona han denunciat 
els empresonaments recalcant el caràcter 
polític de tota l’operació policial. Des de l’As¬ 
semblea de Suport als Segrestats per Garzón 
es va decidir de realitzar diversos talls de 
trànsit a l'Àrea Metropolitana de Barcelona 
per denunciar el "segrest legal dels nois". 
Aquestes accions van tenir lloc el 4 de març a 


dos quarts de nou del matí, amb bloquejosde 
la M eridiana tant d'entrada com de sortida, la 
Diagonal i la Gran Via, on desenes de person¬ 
es amb pancartes varen tallar les vies durant 
més de 30 minuts, 45 en el cas de la 
Meridiana. En aquest últim punt el tall anava 
acompanyat d'una persona penjada amb 
cordes d'escalada sota el Pont del Dragó per 
tal d'evitar l'obertura del trànsit a la 
M eridiana, ja que les cordes creuaven aques 
ta avinguda a un metre d’alçada. Cap a les 11 
del matí es produïa un altre tall a la B-30 a 
l'alçada de Bellaterra, on 200 estudiants de la 
UAB també s'hi solidaritzaven. Tots els talls 
van finalitzar sense identificacions ni deten¬ 
cions tot i que unitats antiavalots s'apropaven 
a alguns dels punts minuts després d'iniciar- 


se la protesta. També han convocat un acte 
per exigir la llibertat immediata el dimecres 5 
de març a les ]9h a la Delegació de Govern de 
Barcelona, mentre es troben a l'espera de la 
resposta als recursos presentats al jutjat cen¬ 
tral d’instrucció 5de l'Audiència Nacional per 
part dels advocats de la defensa. 

Surten en llibertat i denuncien tortures 
Tant físiques com psíquiques. Les dues per¬ 
sones que van quedar en llibertat sota fiança 
de 12.000 i 3.000 euros respectivament i una 
tercera que va sortir en llibertat sense 
fiança, després de declarar el passat dia 25 a 
l'Audiència Nacional van denunciar tortures 
com la bossa i els electròdes, a més d'amen¬ 
aces i coaccions per signar declaracions 
autoinculpatòries. Contra-lnfos4/ 3/ 03 


Barcelona.- Després del desallotjament del 
primer Espai Alliberat contra la Guerra al 
carrer Avinyó ara fa dues setmanes, l'assem¬ 
blea sorgida entorn a aquest Espai va decidir 
tornar a obrir un altre edifici. La cita va se el 
dissabte dia la canaletes. Allà es va convo¬ 
car una rua sota el nom de Carnaval contra 
la Guerra, que va aplegar a més de dues- 
centes persones. La rua va recórrer les 
Ramblesfinsa entrar cap a la plaça del Pí, on 
es va obrir l'edifici situat al número dos de la 
plaça. Des d'aquell moment, tota la gent 
convocada va començar a enretirar tota la 
runa, molta, que hi havia dintre de l'edifici i 
es va posar aigua i llum. L'edifici era propi¬ 
etat de l’Ajuntament i portava més de dotze 
anys abandonat i sotmès a especulació. Des 
d'un primer moment, la gent dels establi¬ 
ment i edificis veïns van mostrar el seu 
interès i desig de que l'Espai romangués, ja 
que donava vida ala plaça. 

Poc després del moment de l'okupació ja hi 
havia programades diferents activitats fins el 
divendres dia 7. Entre les activitats que es vo¬ 
lien fer n'hi havia de tot tipus, des d'un matí 
infantil a pintades de graffitis, passant per 
xerrades i un cicle de discusions entorn a 
l'Estat-guerra i el seu discurs. Semblava que 
l'Espai no havia de seguir el mateix destí que 
l'obert i tancat al carrer Avinyó quan la Guàr¬ 
dia Urbana no havia desallotjat la matinada 
de dilluns. Però als vols de tres quarts de qua¬ 
tre de la tarda, la plaça del Pi es va veure set- 


jada per set furgonetes antiavalots de la 
Guàrdia Urbana i alguns efectius a cavall. 

En aquell moment hi havia gent dintre i fora 
de l'edifici. La gent que va quedar dins, set en 
total, es van penjar amb cordes de la façana 
per dificultar el desallotjament. La gent que 
es va concentrar fora va seure a terra per 
impedir l'arribada dels antiavalots a davant 
de l’Espai Alliberat. A partir d'aquí es va ini¬ 
ciar l'espiral de violència desfermada per 
part dels efectius policials. Els antiavalots 
van aixecar a la gent a cops de porra, fent-los 
córrer, mentre els pegaven, fins als voltants 
de la plaça. La plaça del Pi va quedar sotmesa 
a un estat de setge i no es permetia l'entrada 
de cap persona. Poc després començava a 
arribar gent i junt amb els que ja hi eren, van 
negociar amb els bombers que aquests no 
deixessin la grua que portaven per a qué els 
antiavalots poguessin fer baixar a la gent que 
quedava a la façana de l'edifici. Finalment, els 
bombers accedien i s'enretiraven de la plaça. 
La Guàrdia Urbana es va veure obligada a 
llogar una grúa privada i quan aquesta inten¬ 
tava arribar a la plaça es va trobar amb una 
nova sentada que no la deixava passar. Els an¬ 
tiavalots van tornar a carregar aixecant i es¬ 
tomacant a tothom, i van establir el cordó 
definitiu al voltant de la plaça, que ja no s'en¬ 
retiraria fins que van baixar a la gent que re¬ 
sistia a l'edifici i una partida d'obrers destros¬ 
saven l'interior de l'edifici i tapiaven tots els 
accessos. Una dotació menor a la del desal¬ 


lotjament ha romangut a la plaça tota la nit. 
El resultat del desallotjament va ser de deu 
ferits per agressions dels antiavalots. Cinc 
d'ells són de poca consideració, n'hi ha tres 
amb fractura de dits, de perone i de trauma¬ 
tisme cranial respectivament, que ja són d'al¬ 
ta i dos més que van ser ingressats a l’Hos¬ 
pital Clínic amb danys oculars, un amb una 
hemorràgia interna i un altre amb punts de 
sutura a l'arc superciliar, aquest últim ja ha 
estat donat d'alta. A banda d'això hi va haver 
agressions a periodistes i a diversa gent que 
passava per allà en el moment de la càrrega. 
Casas i Alcober descol·locats 
Des de l'assemblea de l'Espai Alliberat la 
reacció va ser immediata. Passades les set de 
la tarda, un grup va anar a un acte que es 
celebrava al CCCB en el que Xavier Casas i 
Pere Alcober presentaven la Política de 
Solidaritat i Pau de l’Ajuntament i van 
denunciar la gran hipocresia que duu a 
terme el consistori en la seva política de 
cara enfora i de cara endins. La resta de gent 
es quedava a la plaça encara presa per la 
policia decidint quines serien les noves 
accions que es duran a treme des d'aquest 
Espai, que preten denunciar el paper dels 
estats en la guerra i el de l'Ajuntament, que 
va a les manifestacions contra la guerra i 
després és capaç de desallotjar dues veg¬ 
ades un espai públic pres de manera pacífica 
que pretén elaborar un discurs diferent con¬ 
tra la guerra. Contra-lnfos 4/ 3/ 03 



Tall de trànsit a la M eridiana, d’entrada i de sortida. Una corda atravessava tota l’avinguda. 


CENTRE PENITENCIARI 
DE SOTO DEL REAL 

Carretera comarcal 6U 28791 

SOTO DEL REAL, MADRID 


CENTRE PENITENCIARI 
DELACEBUCHE 

Carretera Cuevas de los Úbeda, 
km. 2,5; 04071- Alm ería 


N e compte de Suport a 

Contra-In fos 

2030 - 0163 - 09-3000004892 


tel: 93.442.62.53 

correu electrònic: 

«zitzania@sindominio.net» 














Censura i manipulació 


Antimilitarisme 


Múltiples querelles posen 
en evidència la manipulació 
informativa de la premsa oficial 


Familiars deZgor Larredonda 

PRESENTEN UNA QUERELLA CONTRA 

El País per calúmnies i injuries 

Barcelona.- La querella contra el rotatiu El 
Pais és un més dels processos judicials inici¬ 
ats pels familiars del company que roman 
empresonat des de fa dos anys. El passat 26 
de febrer era el dia assenyalat per la resolu¬ 
ció d'aquesta querella, interposada per les 
informacions difamadores difoses al gener 
del 2001 quan fou detingut. En les notícies 
de la seva detenció se'l vinculava al coman¬ 
do Barcelona d'ETA i es relacionava els fets 
amb la seva detenció el 1995 en la que 
també se li va aplicar la Llei Antiterrorista, 
però en va sortir sense càrrecs. En la vista 
oral d'aquestaz querella no hi va aparèixer 
cap representant del diari, fet pel qual s'ini¬ 
cia un procés penal. Elsfamiliars i companys 
d'en Zigor també han interposat querelles 
criminals pels mateixos motius de 
difamació -acusació parajudicial sense 
proves- contra La Vanguardia, El Periódico, 
Julia García-Valdecasas i M ayor 0 reja. 

Rescat +Contra-lnfos 4/ 31 03 


Girona.- Com tantes altres vegades una de les 
darreres operacions policials orquestrades per 
l'Audiencia Nacional s'ha anat desinflant fins a 
posar de manifest que tot plegat era una 
muntatge per criminalitzar el col·lectiu de per¬ 
sones immigrades que viuen a Catalunya i per 
tal de donar arguments al president en la seva 
creuada pro bel·licista de suport a Bush. 
L'"0peració Estany" va ser una operació real¬ 
itzada el 24 de gener per desarticular una 
suposada cèl·lula d'al-Qaida a les comarques 
gironines i area metropolitana de Barcelona. 
L'operació venia motivada per una ordre de 
detenció internacionial de dues persones dicta¬ 
da per un jutge de l'Alt Tribunal de París i es va 
saldar amb una vintena de detencions, escor¬ 
colls... contra persones amb l'únic denominador 
comú de ser "musulmans". 

Un mes i mig després de la superoperació 
dirigida pel jutge Ruiz de Polanco de l'Audiencia 
Nacional queden setze persones dels municipis 
de Salt, Banyoles, Olot i Sant Jaume de Llierca, 


Segueixen les querelles pel dret 

A RECTIFICACIÓ DELS TRES INDEPENDEN - 
TISTES DETINGUTS EL SETEMBRE 
Barcelona.- El mateix 26 de febrer era el dia 
indicat per la vista oral de la querella criminal 
contra La Vanguardia al Jutjat d'Instrucció 
n Q 31 La querella es presentava amb els 
mateixos arguments que l'anterior contra El 
Pais, aquesta altra guanyada pels independen¬ 
tistes i que el diari ha recorregut per no haver 
de complir el dret a rectificació. En aquesta 
última querella criminal, el jutge tornava a 
donar la raó als tres joves i posava el 7 de maig 
com a dia per la presentació de la carta redac¬ 
tada, que haurà de ser publicada en tres dies. 
Així, ja són dues les querelles on s'ha donat la 
raó als joves en el dret a la rectificació, ja que 
ells mai van ser acusats de pertinença o 
col·laboració amb banda armada, mentre que 
a aquests mitjans se'ls vinculava directament 
amb el conflcite basc i ETA. Encara queda per 
veure com anirà l'última querella contra EL 
Mundo i el recurs presentat per El Pais a la 
sentència del passat 4 de febrer. 

Alerta Solidària +Contra-lnfos 4/ 31 03 


i Santa Coloma de Gramenet a l'espera que la 
policia aporti alguna prova o que se'ls posi en 
llibertat provisional. No només s'han violat el 
dret a la pressumpció d'innocència sino que a 
més el seu cas ha estat posat en boca d'Aznar i 
fins i tot Powell per tal de justificar la guerra 
"preventiva" contra el terrorisme. El termini de 
20 dies que tenia el jutge francès per demanar 
l'extradició d'aquests detinguts cap a l'Estat 
francès ha vençut, de manera que la justicia 
espanyola ha de decidir si hi ha alguna prova o 
algun indici que apunti la possibilitat d'iniciar 
un procés judicial contra ells a l'Estat espanyol. 
Davant el desert de proves en què s'ha conver¬ 
tit el sumari (no hi ha absolutament res més 
enllà de "indicios de ideologia islamista" segons 
els informes policials) la defensa dels vuit 
detinguts de comarques gironines va demanar 
dilluns passat la seva posada en llibertat, men¬ 
tre que dels vuit de Barcelona no se'n sap gaire 
ja que sembla ser que els advocats d'ofici no 
s'han interessat gaire per aquest cas flagrant de 


El dia 3es va presentar un recurs 

PER PART DE L'ADVOCAT FRANCESC 

Arnau contra aquesta sentència 

Absolució del 
director de 
"La M arxa 
de Catalunya" 

Vic/ Osona.- El dia 3 es va presentar un 
recurs contra la sentència absolutòria de 
Joan Turró, director del setmanari "La 
Marxa de Catalunya". La sentència l'absol 
d'un delicte d'injúries amb publicitat per 
haver usat el setmanari per ridiculitzar la 
Plataforma Contra el Racisme, d'O sona, 
després de que aquesta hagués posat una 
denúncia al Col·legi de Periodistes pel 
caràcter xenòfob i racista dels seus titulars. 
Francesc Arnau, advocat de la Plataforma, 
és qui presentarà un recurs contra aquesta 
sentència absolutòria. 

KOKTEL +Contra-lnfos 4/ 31 03 


violació dels drets humans. És per això que ahir 
dilluns 3 es va formular una queixa al Defensor 
del Pueblo per denunciar que sense cap mena 
de prova continuen a presó 16 persones i que la 
petició de llibertat no s'ha resolt perquè sem¬ 
bla que la Fiscalia no està disposada a deixar 
que quedi constat novament el descrèdit de les 
operacions policials de l'Audiencia Nacional i 
posi en evidència els arguments d'Aznar. 

Des de les comarques gironines s'estan coordi¬ 
nant accions de suport als detinguts, que possi¬ 
blement podrien sortir en llibertat el proper cap 
de setmana, després de declarar els dies 5,6 i 7 
de març, i sense que fins al moment hi hagi una 
prova que els incrimini. És probable que s'organ¬ 
itzin autocars per anar a buscar-los i acompan¬ 
yar a les famílies. També es pensa en la possibil¬ 
itat d'enviar una demanda o una querella crimi¬ 
nal al parlament europeu contra Aznar per la 
vulneració dels drets dels detinguts. Seguirem 
informant de les properes convocatòries. 

El Sud.org -FContra-Infos 4/ 3/ 03 


El PSC i CiU denuncien els 

I LES OCUPANTS DELS DESPATXOS 

Ocupada 
l'oficina del PP 
de l'Ajuntament 
de Santa Coloma 
deGramanet 

Santa Coloma de Gramanet/ Barcelonès.- El 
passat 28 de febrer un grup de persones de 
la Xarxa de Santa Coloma van ocupar, i van 
ser desallotjats, l’oficina municipal del PP a 
l’Ajuntament de Santa Coloma. 

"A les 12 del migdia, llpersones vam ocupar 
l'oficina del grup municipal del PP a Santa 
Coloma de Gramenet. L'objectiu era util¬ 
itzar aquesta oficina com a oficina per la 
pau de la ciutat i que el PP es desmarqués 
públicament de la política del govern de 
l'Estat pel que fa a la invasió de l'Iraq. 

Quan feia poc més d'una hora que havíem 
instal·lat l’oficina per la pau, la policia local 
de Santa Coloma ens va desallotjar després 
que els polítics del psoe (majoria a 
l'Ajuntament) intentessin convèncer-nos 
que abandonéssim el local. 

Quan ens van treure de l’oficina (d'un en un 
i de forma totalment pacífica), vam man¬ 
tenir la tancada al vestíbul de les oficines 
municipals fins a les 8 del vespre, hora en 
què vam sortir i ens vam manifestar, amb 
uns 200 companys i companyes més que 
ens esperaven al carrer, fins a la seu del PP. 
L'Ajuntament de Santa Coloma, per la seva 
banda, a part de desallotjar-nos, va fer que 
la policia local prengués les nostres dades 
per interposar una denúncia en contra nos¬ 
tra als jutjats de la ciutat. 

Denunciem no sols la política del PP, sinó 
també la hipocresia dels partits que gov¬ 
ernen a l’Ajuntament de Santa Coloma 
(PSOE, IC i CIU) que durant tota la tancada 
ens han estat dient que estaven d'acord 
amb nosaltres, però que no tenien "més 
remei" que desallotjar-nos i denunciar-nos 
(per això feien servir el mateix argument 
que l'Aznar per envair Iraq: responsabilitat 
de govern —quin cinisme!—)." 

La xarxa de Santa Coloma 4/ 31 03 


A presó sense cap prova els 16 detinguts del muntatge "Operació Llac" 



L’operació policial a placeta del Pi va ser un risc greu pels penjats a la façana de l'edifici. 


5 detinguts a un desallotjament al carrer Saragossa 

Barcelona.- Agents de la policia van detenir el matí del passat 27 de febrer cinc joves en 
desallotjar un immoble ocupat al número 80 del carrer de Saragossa, d'acord amb una inter- 
locutòria del B de gener passat. L'acte acordava l'entrada, el desallotjament i la posada a dis 
posició judicial dels ocupants de l'immoble com a presumptes autors d'un delicte d’usur¬ 
pació. Els agents es van presentarà l'immoble a les 9.30 h i van fer l'evacuació sense incidents, 
encara que les cinc persones que estaven al seu interior, dues d'elles indocumentades, van ser 
detingudes i traslladades a les dependències policials de la Verneda. El desallotjament va 
acabar a les 10.15 h i l’immoble va quedar a càrrec del seu propietari, que pretén ensorrar-lo. 

Assemblea de l'Habitatge -FContra-Infos 4/ 31 03 


























Assassinats a mans de la poucia 


Presons i criminautzació 


El Pp paga b_ rebuig al Phn 


El JUTGE VA DECRETAR LA MESURA A PETICIÓ 
DE LÀDVOCAT DE LA VÍCTIMA I DEL FISCAL 

Presó pel policia que va matar 
d'un tret un jove a M àlaga 

Màlaga/Andalusia.- El policia nacional havia estat posat en llibertat sota fiança de 3.000 
euros diumenge passat pel jutjat que es trobava en funcions de guàrdia. El policia, que va 
matar a un jove la matinada del passat dissabte en un bar (Bar Lliura, calli Albacete) de la 
barriada de Suàrez de M àlaga, va ingressar el dilluns a la tarda a la presó. Durant tota el matí 
del dilluns familiars i amics del jove mort, Àngel B.M., de 24 anys, van protestar davant la 
porta principal del Palau dejustícia reclamant justícia. Allí hi havia uns quants nacionals que 
van donar més d'una empenta. Contra-lnfos 4/ 3/ 03 


Imputat el guàrdia civil que va 
assassinar un noi als Pajaritos de Sevilla 

Sevilla/Andalusia .- El jutjat d'Instrucció número 10 de Sevilla ha citat a declarar com a impu¬ 
tat en les pròximes setmanes el guàrdia civil que va efectuar els trets que van acabar amb la 
vida de M arcos R. C„ de 18 anys. Fonts del cas van explicar que l'agent compareixerà davant 
el jutge en qualitat d'imputat per un delicte d'homicidi per imprudència professional. 
L'assassinat es va produir el 13 d'agost de l'any passat, i després d'aquest fet la barriada sevil¬ 
lana dels Pajaritos no es va quedar aturada: durant diverses nits van tenir lloc els lògics dis¬ 
turbis, reflex de la protesta per la mort del jove. Es van cremar contenidors, es van atacar 
bancs, es van fer barricades... A part d'assassinar el noi, la policia criminal va establir diver¬ 
sos controls a la barriada, va haver-hi diverses detencions, algunes d'elles a menors d'edat, 
als quals se'ls acusava de participar en els disturbis. Contra-lnfos 4/ 3/ 03 


Processats4 policies per la mort d'un noi a la comissaria 

Sant Vicent del Raspeig/ Elx - Un jutge de Sant Vicent del Raspeig (Elx) manté acusacions d'as¬ 
sassinat contra quatre agentsde la policia nacional mentre que vuit agentsde la guàrdia civil 
estan acusats de lesions. Els fets es remunten a l'any 1999, quan un jove va ser detingut i tor¬ 
turat fins a la mort als calabossos de la comissaria d'Eix. El jove va ser detingut per la guàr¬ 
dia civil el 20 de setembre de 1999 amb tres grams de haixix a la butxaca i va ser traslladat 
a la comissaria on va arribar amb signes evidents d'haver rebut agressions físiques per part 
de la guàrdia civil. Un cop a comissaria, es va quedar en mans de 4 agents de la policia 
nacional, que el van apallissar fins a matar-lo. La versió que va donar la policia en el seu 
moment va ser que el detingut havia caigut diverses vegades intentant fugir de la guàrdia 
civil. Aquesta versió ha estat desmuntada pels familiars i acceptada pel jutge instructor del 
casa l'audiència provincial d'Alacant.EI cas estàa l'espera d'una sentència judicial i, segons 
l'acusació particular, ha quedat provat que els agents van maltractar físicament el jove fins 
a produir-li la mort dins de comissaria. Contra-lnfos 24/ 2/ 03 


Juanra torna a estar en règim d'aïllament 


Amsterdam/Holanda.- Divendres passat, el 
21de febrer 2003, Juan Ramón (JuanRa) Ro¬ 
dríguez Fernàndez va ser informat del seu 
trasllat a la Unitat \amb règim molt restrin¬ 
git, de la presó de Vught (al sud d'Holanda). 
Des del 26 d'octubre de 2002 JuanRa està 
empresonat per segona vegada, després 
d'un període de llibertat sota fiança que 
durà des del final de juny fins al final d'oc¬ 
tubre de 2002. Feia dos mesos que havia 
estat traslladat de la Unitat 3 (per a nou- 
vinguts) a la Unitat 2. De fet es troba altra 
vegada en l'estricte règim estàndard de la 
Unitat 123 hores al dia tancat a la cel·la; 
només 4 hores a la setmana d'esbarjo; una 
hora a la setmana d'esport; les trucades 
encara més restringides; sense finestra a la 
seva cel·la, només un forat que ni tan sols és 


translúcid; quan surt al pati, aquest ara és 
una gàbia de 18 per 3 metres. Davant les 
explicacions i l'actitud tan poc transparent 
de les autoritats de la presó i davant de tal 
injustícia inhumana, exigim que JuanRa sigui 
retornat al règim anterior o, encara millor, 
que sigui posat en llibertat immediatament. 

I si no tenen prou espai en aquest antic 
camp de concentració, que sigui traslladat a 
una presó a prop d'Amsterdam on es troben 
els seus amics/ es i companys/ es. 

El Centre Penitenciari de Vught té un procés 
legal obert contra de la Unitat 5 d'aquesta 
presó per les condicions infrahumanes que 
pateixen els presos sota el l'anomenat règim 
d'EBI (comparable al grau més fort de FIES). 
Per a més informació: www.freejuanra.org 
Contra-lnfos 4/ 3/ 03 


El Tribunal Suprem dels EUA accepta 
revisar el judici de Thomas M iller 

Per primer cop s'accepta la possibilitat de prejudicis racials en la selecció del iurat 


Texas/ Eua.- Després de molts recursos i 
demandes internacionals per demanar la 
revisió del judici contra Thomas M iller, final¬ 
ment el Tribunal Suprem dejustícia dels EUA 
ha resolt revisar el cas. El passat 25 de setem¬ 
bre acceptava per fi la possibilitat de que les 
proves presentades per l'acusat, que reflex- 
aven els prejudicis racials en la selecció del 
jurat que el va condemnar, fossin tingudes en 
compte per un tribunal supeditat a aquest 
per revisar el cas i decidir si calia un nou judi¬ 
ci. La decisió es relega doncs a un tribunal 
menor de Texes i no la resol el mateix 
Tribunal Suprem, ja que en cas de fallar en 
favor d'un nou judici, marcaria un precedent i 
s'haurien de revisar molts antics i nous judicis 


pel mateix motiu de prejudicis racistes. 
Recordem que Thomas M iller fa uns setze 
anys que és empresonat i se li ha intentat 
aplicar diversos cops la pena de mort, però 
els constants recursos contra el judici ho han 
impedit fins ara. Recordem també que a les 
presons dels EUA més de la meitat de les per¬ 
sones preses són afroamericanes, essent però 
molta menor la proporció de les persones 
d'aquest origen a la societat nordamericana. 
La repressió especial que pateixen les person¬ 
es negres és un fet als EUA, tant dins com fora 
dels centres penitenciaris. 

Grupo de Apoyo a Thomas M iller 
en Madrid + Contra-lnfos4/ 31 03 


ES CONSIDERA INSULTANT QUE S'UTILITZIN DINERS PÚBLICS 

Rotund fracàs de la convocatòria del PP a 
la manifestació a favor del PHN a València 

València .- En contra de les xifres difoses pels mitjans de comunicació, diversos col·lectius de 
la ciutat de València han fet les seves pròpies xifres a partir dels autocars, deia densitat de 
la manifestació i de la quantitat de dinar servit per arribar a la conclusió que a la mani¬ 
festació no hi havia més de 60.000 persones. Els mitjans parlen de 400.000 o fins i tot 
600.000 persones, dades facilitades per les administracions. Des de col·lectius de la ciutat, 
es valora aquesta convocatòria com un fracàs tenint en comte el bombardeig institucional 
a favor d'aquesta manifestació i la despesa de diners públics des de les Corts valencianes, 
diputacions i ajuntaments governats pel PP, que puja a un total d'17 milions d'euros. Es con¬ 
sidera que la societat valenciana ha girat l'esquena a aquesta convocatòria (la major part 
dels manifestants eren d'altres indrets i es van desplaçar en autocars subvencionats pel PP) 
i aposta per una nova cultura de l'aigua. Contra-lnfos 4/ 31 03 






davant u \ Delegació de Govern, al pla de palau, dimecres 5 de marc ]9h 


Concentració per la llibertat 
dels segrestats per Garzón 


^§=s=L'oratge de la setmana vinent 

Tota la setmana estarà dominada pel sol i temperatures màximes que voltaran els 18 graus. 
Entre dimecres i dijous alguns núvols alts i mitjos que no provocaran cap pluja. 












































